Fretum Palk
Fretum Palk (Tamulice பாக்கு நீரிணை Paaku Neerinai), vel fortasse Fretum Palcianum, est fretum quod inter Coromandelam, civitatem Indiae, et Districtum Jaffna patet, in Provincia Septentrionali Srilancae, civitatis insularis in Oceano Indico sitae. Sinum Bengaliensem ad septentriones et orientem versus cum Sinu Palk in meridie et occidente conectit. Hoc corpus aquae est a 40 ad 85 milia passum latum, 85 milia passuum longum, et plus quam 9.1 metra altum. Nonnulla flumina in fretum defluunt, inter quae Flumen Vaigai in Coromandela. Fretum ex Roberto Palk equite, gubernatore Praefecturae Madras (1755–1763) aevo regni societatis, appellatur.

Mare Andamanense

Notae

Bibliographia
 George, Victor, et V. Sanil Kumar. 2019. "Wind-wave measurements and modelling in the shallow semi-enclosed Palk Bay." Ocean Engineering 189 (October): 106401. doi:10.1016/j.oceaneng.2019.106401. ISSN 0029-8018.
 Gunarwardena, C. A. 2006. "Palk Strait." Encyclopedia of Sri Lanka, ed secunda, p. 271. Dellii: New Dawn Press. ISBN 978-1932705485.
Peiris, H. A. 1998. Neighbours across the Palk Strait: a guide to information sources on Sri Lanka-India relations. Orleans Ontarionis: Chansa. ISBN 0969708823.
 Tripathi, Dhananjay, ed. 2021. Re-imagining border studies in South Asia. Abingdoniae Oxoniae et Novi Eboraci: Routledge. ISBN 9780429321467 (ebook).

Nexus externi

 Photographemata Freti Palk.

Freta Indiae
Freta internationalia
Geographia Srilancae